sa mga sandaling iyon, dahil sa palikoliko ng ilog, ay pinag uusapan ang pagtutuwid sa kaniya at ang ukol sa mga gawain ng obras del puerto. si ben zayb, ang manunulat na mukhang prayle, ay nakikipagtalo sa isang paring bata na mukha namang artillero. kapwa nagsisigawang ang anyo ng mukha ay iniaayos sa sinasabi, itinataas ang mga bisig, inilalahad ang mga kamay, nagsisitadyak, nag uusap ng ukol sa patitis, mga palaisdaan, ilog san mateo, mga indio at ibp. sa gitna ng kasiyahang loob ng mga nakikinig at sa gitna rin naman ng boong pagkainip ng isang matandang paring pransiskano, na lubhang napakapayat at nangangalirang, at ng isang dominiko na maganda ang tindig na nagbabakas. nagbabakas sa kaniyang mga labi ng isang ngiting pakutya. ang payat na pransiskano, na nakapuna sa ngiti ng dominiko, ay nagnasang makilahok sa usapan, upang maputol.